ԴիջիԹեքը, ըստ նրա, դարձել է համագործակցության եզրեր փնտրելու հարթակ մասնակից այլ ընկերությունների հետ: «ԴիջիԹեք-2018»-ի շրջանակում կանցկացվեն հայ-գերմանական, հայ-թայվանական գործարար ֆորումներ: Կլինեն նաև ԴիջիԼայֆ սեմինարներ: Կարեն Վարդանյանի խոսքով՝ միջոցառմանը կներկայացվեն կոմպլեքս ինժեներական լուծումներ, ՏՏ սարքավորումներ և համակարգեր, հեռահաղորդակցության և ցանցային լուծումներ, բջջային տեխնոլոգիաներ և հավելվածներ, խաղային տեխնոլոգիաներ և մուլտիմեդիա, տեխնոլոգիական լուծումներ բիզնեսի համար, տեղեկատվական և կիբեռանվտանգություն, ֆինանսաբանկային լուծումներ: Մասնակից ընկերությունների ու ծրագրերի թիվը կլինի շուրջ 120: